Lauras Bielinis

**Lauras Bielinis** (g. 1957 m. birželio 30 d. Vilniuje) – Lietuvos politologas, socialinių mokslų daktaras, Vytauto Didžiojo universiteto profesorius.

## Biografija

1976–1981 m. studijavo Maskvos M. Lomonosovo universitete, suteiktas filosofijos magistro laipsnis.

1981-1983 m. Kauno politechnikos instituto Visuomenės mokslų katedros asistentas. 1983-1986 m. studijavo Maskvos M. Lomonosovo universiteto Filosofijos fakulteto doktorantūroje. 1986 - 1992 m. Vilniaus universiteto Visuomenės mokslų katedros asistentas. 1991 m. įsteigė žurnalą „Politologija“, iki 2006 m. vyr. redaktorius. 1992–1993 m. vienas Lietuvos centro sąjungos steigėjų. Nuo 1994 m. Vilniaus universiteto Tarptautinių santykių ir politikos mokslų instituto ir Klaipėdos universiteto dėstytojas. 1996 m. socialinių mokslų daktaras.

2002 m. LR Prezidento rinkimų metu buvo Artūro Paulausko pasitikėjimo komandos narys. 2003 m. Baltarusijos instituto direktorius. 2006–2009 m. prezidento Valdo Adamkaus patarėjas, Vidaus politikos ir analizės grupės vadovas. Nuo 2012 m. Vytauto Didžiojo universiteto profesorius.

Lietuvos politologų asociacijos narys, vienas iš asociacijos steigėjų. Žurnalo „Agora. Politinių komunikacijų studijos" steigėjas, redakcijos kolegijos narys.

LR Prezidento dekretu 2021 m. sausio 15 d. paskirtas Lietuvos radijo ir televizijos komisijos nariu.

## Mokslinė veikla
Mokslinių tyrimų kryptys: politinio teksto analizė, rinkimų technologijos ir politinė komunikacija.

## Bibliografija
* Rinkiminių technologijų įvadas. – Vilnius: Margi raštai, 2000. – 127 p. – ISBN 9986-09-224-8
* Rusija ir NVS: metodinė medžiaga praktiniems studentų užsiėmimams. – Vilnius: Vilniaus universiteto leidykla, 2001. – 36 p. – ISBN 9986-19-445-8
* Prezidento rinkimų anatomija: 2002 metų prezidento rinkimai Lietuvoje. – Vilnius: Versus Aureus, 2003. – 207 p. – ISBN 9955-601-03-5
*Politika kaip komunikacinis žaidimas (red.) - Vilnius: Vilniaus universiteto leidykla, 2004. - 188 p. - ISBN 9986-19-715-5
* Visuomenė, valdžia ir žiniasklaida: prieštaringa komunikacinė simbiozė. – Vilnius: Eugrimas, 2005. – 127 p. – ISBN 9955-682-10-8
* Lietuvos užsienio politikos Rytų kryptis: santykių su Rusijos Federacijos Kaliningrado sritimi, Baltarusija ir Ukraina perspektyva / Raimundas Lopata, Lauras Bielinis, Vladas Sirutavičius, Inga Stanytė-Toločkienė. – Vilnius: Vilniaus universiteto leidykla, 2007. – 154 p. – ISBN 978-9955-33-031-8
* Naujo politinio veikimo formos Lietuvoje: straipsnių rinkinys. – Vilnius: Vilniaus universiteto leidykla, 2010. – 139 p. – ISBN 978-9955-33-601-3
* Prezidentė. – Vilnius: Knygius, 2011. – 165 p. – ISBN 978-609-427-046-8
*Prezidentė. Antra Knyga. – Vilnius: UAB Kitos Knygos, 2013. – 112 p. – ISBN 978-609-427-104-5
*Kairieji jaunahėgelininkiai: tarp romantizmo ir diktatūros. – Vilnius: Vytauto Didžiojo universitetas, 2017. – 224 p. – ISBN 978-609-467-261-3
*Hibridinė komunikacija politikoje - Vilnius: Vytauto Didžiojo universitetas, 2020. – 160 p. – ISBN 978-609-467-438-9 
*Politikos ir komunikacijos sankirtoje: tendencijos, diskursai,efektai (sudarytojas). 2022. – 233 p.  

## Apdovanojimai

* Atminimo ženklas už asmeninį indelį plėtojant Lietuvos transatlantinius ryšius bei LR pakvietimo į NATO proga (2002 m.)
* LR Užsienio reikalų ministerijos medalis, skirtas Lietuvos narystei ES ir NATO paminėti (2004 m.)
* G. Petkevičaitės-Bitės atminimo medalis „Tarnaukite Lietuvai" (2015 m.)

## Šaltiniai

## Nuorodos